

|  |  |  |  |
| --- | --- | --- | --- |
|  | |  | |
| **2025.gada \_\_.augustā** | **Nr. GND/2025/\_\_** | |
|  | **(protokols Nr.\_\_; \_\_.p)** | |
|  | |  | |

**Par dalību programmā “Īres mājokļi Latvijas speciālistiem” 1.lotē**

Gulbenes novada attīstības programmā 2025.-2030.gadam, turpmāk – attīstības programma, ir noteiktas ilgtermiņa un vidējā termiņa prioritātes. Kā viena no ilgtermiņa prioritātēm attīstības programmā ir definēta “IP3. Kultūras telpas attīstība un dzīves vides kvalitāte”, un vidējā termiņa prioritāte “VTPK 4.Mājokļu kvalitāte un vides labiekārtojums”. Lai sasniegtu attīstības programmā izvirzīto prioritāšu īstenošanu, attīstības programmas Investīciju plānā 2025.-2027.gadam ir noteikts rīcības virziens “RVK4.1. Dzīvojamais fonds”, kā ietvaros plānots projekts/aktivitāte “IK 4.1.4. Īres namu un jaunu dzīvokļu māju būvniecība Gulbenes pilsētā”.

Lai uzsāktu Investīciju plānā 2025.-2027.gadam noteiktā rīcības virziena “RVK4.1. Dzīvojamais fonds” ietvaros paredzēto aktivitāti “IK 4.1.4. Īres namu un jaunu dzīvokļu māju būvniecība Gulbenes pilsētā” īstenošanu, ir notikuši sagatavošanās darbi, lai piedalītos privātās publiskās partnerības “Īres mājokļi Latvijas speciālistiem”.

Saskaņā ar Ministru kabineta 2024. gada 11. jūnija lēmumu programmas īstenošana Latvijā uzticēta VAS “Valsts nekustamie īpašumi”, kas noslēdzis līgumu ar Eiropas Investīciju banku par nepieciešamo finanšu un ekonomisko aprēķinu veikšanu un konsultāciju pakalpojumu nodrošināšanu. Šāda apjoma konsultāciju līgums ar Eiropas Investīciju banku Latvijā tiek slēgts pirmo reizi – tas nodrošinās, ka arī starptautiskie institucionālie investori varētu finansēt pieejamu cenu īres dzīvokļu būvniecību.

Projekts tiek veidots pēc “privātais partneris projektē, būvē, finansē, uztur, apsaimnieko” modeļa, publiskā sektora pieejamības maksājumu iekļaujot valsts un pašvaldību budžetu izdevumos no 2030. gada, vienlaikus ar mājas pieejamību iedzīvotājiem. Turklāt programma paredz, ka projekta beigās pašvaldības saņem īpašumā zemi un izbūvētos mājokļus.

Šobrīd Gulbenes novada pašvaldība ir ieguldījusi resursus, lai varētu sagatavot nepieciešamo informāciju un dokumentāciju, lai tiktu starp 9 pašvaldībām, kas startē pirmajā lotē.

Ģimenēm ar vidējiem ienākumiem pieejamas cenas, kvalitatīvs un energoefektīvs mājoklis ir būtisks priekšnosacījums, lai skolotāji, policisti un citi speciālisti izvēlētos strādāt un veidot savu nākotni tieši Latvijas reģionu centros.

Projektam tiek plānoti šādi posmi:

1. dokumentu sagatavošana 1.lotei, aktīva komunikācija ar VAS “Valsts nekustamie īpašumi” pārstāvjiem;
2. Gulbenes novada domes lēmums par dalību privātās publiskās partnerības projektā;
3. turpmāka dokumentācijas sakārtošana;
4. projektēšana;
5. būvniecība – tiek izbūvēta 48 dzīvokļu māja ar vidējo platību 60 m2;
6. dzīvokļu izīrēšana;
7. Gulbenes novada pašvaldības ikgadēja maksājuma veikšana līdz 280 000,- EUR;
8. aptuveni 2055.gadā māja nonāk pašvaldības īpašumā.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Finanšu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_\_ (\_\_\_\_), "Atturas" – \_\_\_ (\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības dalību publiskās un privātās partnerības projektā “Īres mājokļi Latvijas speciālistiem” (turpmāk - Programma), balstoties uz Eiropas Investīciju bankas pieaicināto konsultantu sagatavoto finanšu un ekonomisko aprēķinu.
2. ATBALSTĪT dalību publiskās un privātās partnerības iepirkuma procedūrā pēc tam, kad par Programmu tiks pieņemts atbilstošs Ministru kabineta lēmums par iepirkuma procedūras uzsākšanu, kā arī starp VAS “Valsts nekustamie īpašumi” un Pašvaldību tiks noslēgta vienošanās par kopīgu dalību publiskās un privātās partnerības projektā “Īres mājokļi Latvijas speciālistiem”.
3. UZDOT Gulbenes novada Centrālās pārvaldes Īpašumu pārraudzības nodaļai rezervēt Programmas vajadzībām zemesgabalu Malienas ielā 2, Gulbenē.
4. UZDOT Gulbenes novada Centrālās pārvaldes Attīstības un iepirkumu nodaļai sagatavot VAS “Valsts nekustamie īpašumi” iesniegumu ar lūgumu palielināt valsts subsīdijas daļu vismaz līdz 40%.

Gulbenes novada pašvaldības domes priekšsēdētājs N.Mazūrs

Sagatavoja: L.Šķenders